മലയാളി യുവ സംരംഭകന് ഗോള്ഡന് വിസ അഭിമാന നേട്ടവുമായി കരുനാഗപ്പള്ളി സ്വദേശി നിജോ താരങ്ങള്ക്കൊപ്പം യുഎഇ സര്ക്കാരിന്റെ ഗോള്ഡന് വിസ സ്വന്തമാക്കി മലയാളി സംരംഭകന്. കൊല്ലം കരുനാഗപ്പള്ളി സ്വദേശി നിജോ സോമനാണ് 10 വര്ഷം കാലാവധിയുള്ള ഗോള്ഡന് വിസ ലഭിച്ചത്. കരുനാഗപ്പള്ളി ഇടക്കുളങ്ങരയാണ് റോജോയുടെ സ്വദേശം. എന്ജിനീയറിംഗ് പഠന ശേഷം 2010 നവംബറിലാണ് നിജോ യുഎഇയില് എത്തിയത്. കഠിനപ്രയത്നത്തിലൂടെ ഈ യുവാവ് ഇപ്പോള് മൂന്നു കമ്ബനികളുടെ ഉടമയാണ്. ദുബായിലെ ഗ്യാസ് ഡിസ്ട്രിബൂട്ടിംഗ് കമ്ബനിയായ ഉബൈദ് അഹമ്മദ് ഗ്യാസ് ഡിസ്ട്രിബൂട്ടിംഗ് എല്എല്സി, ജുമാ അല് ഫലാസി ഗ്യാസ് ഡിസ്ട്രിബൂട്ടിംഗ് കമ്ബനി, ടോപ് ഫിറ്റ്നസ് എല്എല്സി എന്നിവയാണ് ബിസിനസ്സ് സ്ഥാപനങ്ങള്. ഓഗസ്റ്റ 25 ന് ഭാര്യക്കും മക്കള്ക്കുമൊപ്പം ദുബായ് റെസിഡന്സി ഡിപ്പാര്ട്ട്മെന്റിലെ ഓഫീസര് ഇസ്സ അല്സിരിയില് നിന്നാണ് ഗോള്ഡന് വിസ ഏറ്റുവാങ്ങിയത്. ഡാനിയല് സോമന്ഉഷ സോമന് എന്നിവരുടെ ഇളയ മകനാണ് നിജോ. ഭാര്യ എലീന. മക്കള് ഇസബെല്ല, ഇവാന. യുഎഇ സര്ക്കാരിന്റെ ഈ അംഗീകാരത്തില് വളരെയധികം സന്തോഷമുണ്ടെന്നും വളര്ന്നുവരുന്ന മറ്റു സംരംഭകര്ക്ക് കൂടി ഊര്ജം പകരുന്നതാണിതെന്നും നിജോ സോമന് പറഞ്ഞു.